उदयपुर. उदयपुर के वन विभाग से बनने वाला गुलाल देश के बड़े शहरों में सिर्फ होली, बल्कि अब नवरात्रा और गणेश चतुर्थी पर भी रोनक फैलाएगा। वन समितियों के बनाए जाने वाले हर्बल गुलाल की मेट्रो सिटीज दिल्ली, जयपुर, मुंबई, अहमदाबाद सहित अन्य शहरों में डिमांड बढ़ी है और अन्य त्योहारों पर भी गुलाल की डिमांड आई है। इस बार वन समितियों ने चार रंग गुलाबी, केसरिया, हरे और पीले रंग के अलावा पर्पल रंग का गुलाल तैयार किया है। हर्बल सर्टिफाइड होगा...
डीएफओ आेपी शर्मा ने बताया कि कोटड़ा की थामला बेरी, मेरूपुर मालवीय, डांग, सायरा की जोरमा और नाई की कोड़ियात वन सुरक्षा एवं प्रबंध समितियां गुलाल बना रही हैं। इस बार 50 क्विंटल गुलाल बनाने का टारगेट रखा गया है।
अच्छा रोजगार मिलेगा...
होली तक मेट्रो सिटी दिल्ली, जयपुर, अहमदाबाद सहित अन्य शहरों में वन विभाग की वन सुरक्षा एवं प्रबंध समितियों का गुलाल सप्लाई कर दिया जाएगा। दिल्ली में 4 क्विंटल गुलाल तो भेजा जा चुका है। ऑस्ट्रेलियन एम्बेसी ने भी हमारी हर्बल गुलाल मंगवाई है। अभी तक तो सिर्फ होली पर ही गुलाल की सप्लाई करते थे। अन्य राज्यों से मांग बढ़ी है। ऐसे में नवरात्रा, गणेश चतुर्थी सहित अन्य त्योहारों पर भी अन्य राज्यों में होने वाले कार्यक्रमों के लिए गुलाल सप्लाई करेंगे। इससे वन सुरक्षा एवं प्रबंध समितियों को साल भर अच्छा रोजगार मिल सकेगा। डीएफओ ने बताया कि देश के एक हर्बल प्रोडक्ट एक्सपोर्टर ने संपर्क किया है। वन विभाग ने गुलाल का ऑर्गेनिक सर्टिफिकेशन के लिए आवेदन किया है। इस वर्ष में गुलाल हर्बल सर्टिफाइड हो जाएगा। जैसे ही हमारा गुलाल हर्बल सर्टिफाइड हुआ, इसे विदेशों में भी एक्सपोर्ट करेंगे। इस बार पर्पल रंग का गुलाल चुकंदर से तैयार किया है।
hin_Deva hin_Deva hin_Deva hin_Deva